Vonones I av Partia

Vonones I (persisk: ونون یکم‎; gresk: Ονωνησ) var konge av Partia fra 8 til 12 e.Kr. Han var den eldste gjenværende sønn av Fraates IV. Vonones var en ulykkelig figur som hadde liten innvirkning på sin egen skjebne, og ble styrtet fra to ulike kongedømmer og satt fengslet til han ble drept en gang rundt år 19 e.Kr.

 Liv og virke 
 Bakgrunn 
Vonones ble sendt sammen med sine tre brødre til Roma som gissel som en del av avtalen som Partia inngikk med Augustus i år 20 f.Kr. Tacitus: The Annals 2.1 I hans fravær arvet Fraates V, en yngre halvbror, kongedømmet Partia da faren ble myrdet i år 2 f.Kr. Den partiske adelen styrtet Fraates V i år 4 e.Kr. grunnet hans pro-romerske politikk, og en Orodes III overtok tronen. Heller ikke Orodes klarte å manøvrere seg i det urolige politiske klimaet i Partia, og den samme adelen som hadde opphøyd ham til konge, sørget for å få ham myrdet i år 6 e.Kr. «Orodes III (c. A.D. 6)», Parthia.com

 Konge av Partia 
Etter å ha drept Orodes sendte den partiske adelen en appell til Augustus med forespørsel om han kunne sende dem en ny konge fra arsakidedynastiet.Tacitus: The Annals 2.2 Augustus sendte dem Vonones.

Vonones' forsøk på å etablere seg som konge i Partia ble vanskelig. Hans tid og utdannelse i Roma førte til at den partiske adelen oppfattet ham som en romer, og de foraktet ham som Romas slave. Et annet medlem av arsakidedynastiet, Artabanes II levde blant nomadene øst for Partia, og han ble invitert til overta tronen. Det brøt ut innbyrdeskrig. Vonones utstedte drakmemynt etter en innledende seier med en gresk tekst: ΒΑΣΙΛΕΥΣ ΟΝΩΝΗΣ ΝΕΙΚΗΣΑΣ ΑΡΤΑΒΑΝΟΝ («Kong Vonones erobrer av Artabanes»). «Vonones I (c. A.D. 8 - 12)», Parthia.com Åpenbart hadde ikke Vonones nok støtte, og han ble til sist beseiret av Artabanes. Vonones måtte flykte vestover og Artabanes ble etablert som ny konge av Partia i 12 e.Kr.

 Konge av Armenia 
Framfor å dra til romersk Syria som avsatte partiske konger hadde gjort før ham, dro han til Armenia og klarte å sikre seg kongetronen der av ukjente grunner. Forholdene i Armenia hadde vært en vanskelig balansegang som et romersk klientkongedømme. I år 6 e.Kr. hadde Artavasdes III av Armenia blitt myrdet av sine egne, og Augustus utpekte Tigranes V som ny konge Syme, R.  & Birley, A.R. (1995): Anatolica: studies in Strabo, Oxford University Press, s. 323 En gang under de første årene var det ny misnøye med den armenske kongen, og i årene 6 til 12 e.Kr. hadde han en med-hersker i sin søster og hustru Erato av Armenia, i henhold til numismatisk, men lite er kjent fra hans tid som konge. Antagelig hadde opprøret blant adelen i Armenia ikke lagt seg da Vonones klarte å albue seg inn som konge. Augustus aksepterte Vonones som klientkonge av Armenia, kanskje for at han kjente til ham fra hans tid i Roma. Temporini, H. & Haase, W. (1977): Aufstieg und Niedergang der römischen Welt: Geschichte und Kultur Roms im spiegel der neueren Forschung, Walter de Gruyter, s. 1160Tacitus: The Annals 2.3

Armenia hadde i århundrer vært innenfor Partias interesse og sfære, og Artabanes aksepterte ikke at hans rival etablerte seg i det geografiske nabolaget. Han gikk inn for å fjerne ham, og etter flere forsøk lykkes han. Augustus ville ikke ha en krig med Partia for øyeblikket og Vonones måtte dra til romersk Syria. Romerne lot å bo i fyrstelige omgivelser. Tacitus: The Annals 2.4 Sannsynligvis på krav fra Artabanes ble han til sist omplassert til Kilikia i Anatolia i noe som synes å ha vært en form for husarrest. Tacitus: The Annals 2.58 En gang rundt år 19 e.Kr. forsøkte han flykte og ble da drept av sine vakter. Tacitus: The Annals 2.68 I henhold til Tacitus hadde Vonones bestukket sine voktere, men en bro ble revet og han kom seg ikke over elven Pyramos og ble tatt til fange. «Remmius, en innlistet pensjonist [soldat], som tidligere hadde blitt betro kongens forvaring, gjennomhullet ham i påtatt raseri med sitt sverd. Således var det flere grunner for å tro at mannen, bevisst skyldig i medvirkning og fryktet anklager, hadde myrdet Vonones.»

 Referanser 

 Litteratur 
 Josefus: Ioudaike Archaiologia, XVIII, 2, 4.
 Tacitus: The Annals, ii, 4, 58, 68.
 Suetonius: Tiberius, 49

Kategori:Partiske konger
Kategori:Fødsler på 0-tallet f.Kr.
Kategori:Dødsfall i 19